શહેરમાં ફેલાયેલ ગંદકીની વૈકલ્પિક વ્યવસ્થા બાબતે ચીફ ઓફીસર જતીન મહેતાએ જણાવેલ કે, પાલીકાના નિયામકને લેખીત પત્ર પાઠવી નજીકની પાલીકાના ૧૦૦ સફાઇ કામદારોને વેરાવળમાં સફાઇ કરાવવા ફાળવવા માંગણી કરાઇ છે. શહેરમાં ડોર ટુ ડોર કચરાના કલેકશન માટે તા.૧ જુલાઇથી નવી આવેલી એજન્સીને બે દિવસની અંદર શહેરના તમામ ઘરો અને દુકાનોમાંથી કચરો કલેકશન કરાવવાની કામગીરી ચાલુ કરી દેવા કડક તાકીદ કરાય છે. હડતાલી સફાઇકર્મીઓ બે દિવસની અંદર કામ પર નહીં આવે તો એસ્મા લગાડવાની ફરજ તંત્રને પડશે.